Íslensku sveitina skipuðu frá vinstri : Snæfríður Sól Jórunnardóttir , Eygló Ósk Gústafsdóttir , Ingibjörg Kristín Jónsdóttir og Jóhanna Elín Guðmundsdóttir . Mynd / SSÍ Anton Sveinn Mckee var ekki sá eini sem setti met í morgun á Evrópumeistaramótinu í 25 metra laug sem fer fram þessa dagana í Glasgow í Skotlandi . Íslensku sundstelpurnar voru líka á metaveiðum . Dadó Fenrir Jasmínuson reið á vaðið af Íslendingunum í morgun þegar hann synti 50 metra skriðsund á tímanum 22,59 sekúndur sem er 30 / 100 frá hans besta tíma í greininni . Taktfast og gott sund og Dadó vantaði í raun bara herslumuninn á að bæta tímann sinn . Þá var komið að Eygló Ósk Gústafsdóttur í 200 metra baksundi , en það er hennar besta grein . Hún synti á 2:10 , 46 sem er besti tími hennar á árinu . Hún á best frá því á EM 25 í Ísrael 2015 , 2:03 , 53 sem jafnframt er Íslandsmet . Sundið hennar var mun betur úrfært en 100 metra sundið hennar í fyrradag þar sem hún náði litlum takti . Nú var augljóst að hún var að synda sitt sund sem er jákvætt , hún er mun sterkari en hún hefur verið og verkefni næstu vikna og mánaða verður að viðhalda styrknum og ná upp hraða . Svo kom að þætti Antons Sveins Mckee . Hann setti í morgun sjötta Íslandsmetið sitt í jafnmörgum sundum hér á mótinu . Tíminn hans frá í morgun ( 57,21 sekúndur ) er núna á topp tíu besta tíma í heiminum á þessu ári og er jafnframt sá áttundi bestií Evrópu . Það verður því gaman að fylgjast með honum í milliriðlunum í kvöld . Næst stakk sér til sunds Kristinn Þórarinsson í 200 metra fjórsund . Hann náði tímanum 2:00 , 44 mín. sem er rétt aðeins frá hans besta ( 2:00 , 04 ) en töluvert betra en hann átti á ÍM 25 í nóvember ( 2:02 , 87 mín. ) . Að sundi loknu sagði Kristinn að hann hefði gert sér vonir um meira , en hann á eftir að synda 100 metra fjórsund og 50 metra baksund . Í lokin var boðsund 4 x 50 metra skriðsund kvenna . Íslensku sveitina skipuðu þær Jóhanna Elín Guðmundsdóttir ( 25,48 ) , Ingibjörg Kristín Jónsdóttir ( 24,64 ) , Snæfríður Sól Jórunnardóttir ( 25,04 ) og Eygló Ósk Gústafsdóttir ( 25,78 ) . Þær komu inn á tímanum 1:40 , 94 sem er nýtt landsmet . Þess má til gamans geta að Ingibjörg Kristín átti einnig þátt í gamla landsmetinu frá árinu 2009 í Istanbul . Þar synti íslenska sveitin á tímanum 1:42 , 90 mín. , þannig þetta var tveggja sekúnda bæting þrátt fyrir að árið 2009 væri ennþá verið að synda í gömlu plastgöllunum . Önnur skemmtileg staðreynd er að árið 2009 var Hrafnhildur Lúthersdóttir í sveit Íslands , en hún sat á pöllunum hér Glasgow og horfði á gamla metið sett falla .